| Grimzdų šaltinis |
| --- |
| Grimzdų šaltinis 2010 m. |
| 

Grimzdų šaltinisGrimzdų šaltinis

 |
| Koordinatės  | 

|  |
| --- |
| 55°35′10″š. pl. 21°57′16″r. ilg.﻿ / ﻿55.586025°š. pl. 21.95434°r. ilg.﻿ / 55.586025; 21.95434Koordinatės: 55°35′10″š. pl. 21°57′16″r. ilg.﻿ / ﻿55.586025°š. pl. 21.95434°r. ilg.﻿ / 55.586025; 21.95434 |

 |
| Vieta | Šilalės rajono savivaldybė |
| Seniūnija | Kvėdarnos seniūnija |
| Plotas | 0,076242 ha |
| Registro Nr. | 0310300010021 (identifikavimo kodas) |

Šaltinis žiemą. Vandenyje kyšo betoninis rentinys
**Grimzdų šaltinis** arba **Verduklis** – hidrogeologinis gamtos paveldo objektas, 1985 m. paskelbtas gamtos paminklu. Versmė trykšta 0,4 ha ploto dauboje greta Grimzdų kaimo, Kvėdarnos seniūnijoje, Šilalės rajone. Šaltinio vanduo nuteka į Jūros upę.

Geografija
----------

Didelio vandeningumo šaltinis atsiveria Grimzdų kaimo vakarinėje palaukėje, Jūros kairiajame paslėnyje, apie 1 km į rytus nuo upės vagos. Šaltinio vanduo nubėga numelioruotais laukais ištiesinta vaga į Jūrą jos kairiajame krante, beveik priešais Glivijos upelio žiotis. Čia per Jūros upę nutiestas lieptas. Kiek šiauriau nuo šaltinio daubos, už 250 m, yra lauko kelias į Gvaldų mišką, kur stovi garsi Drungeliškės koplyčia. Grimzdai iš magistralės  **A1**  Vilnius–Kaunas–Klaipėda  pasiekiami pasukus jos sankirtoje su keliu  **164**  Mažeikiai–Plungė–Tauragė  į pietus, link Kvėdarnos. Pavažiavus 4,5 km, pasukama dešinėn (į vakarus) į Grimzdus. Pagrindine gatve pervažiavus visą gyvenvietę 1,3 km, nuo paskutinės sodybos laukuose (ganyklose) už 270 m matomas nedidelis, pavieniui pūpsantis lapuočių gojelis. Jo medžiai ir krūmai pakraščiais apsupę šaltiniuotą daubą su pasitvenkusiu „ežerėliu". Tarp medžių nuo kaimo pusės išsiskiria saugomas Grimzdų uosis.

2023 m. duomenimis, šaltinis kelio nuorodomis ar kitais ženklais nebuvo pažymėtas. Dauba užžėlusi medžiais, krūmais ir aukšta žoline augalija, sunkiai prieinama, nuo dirbamų laukų atribota vielinių užtvarų. Vandens paėmimo vieta neįrengta. Seniau iškrovos duburyje pastatytas betoninis rentinys apleistas ir nenaudojamas.

Hidrogeologija
--------------

Šaltinis atsiveria negilioje (iki 0,5 m), pailgoje (30 × 50 m) su 2–3 m aukščio šlaiteliais dauboje. Išteka iš viršmoreninių žvyringų ir smėlingų nuogulų. Veržli išplova (1–1,5 m pločio) prasideda vakariniame vandens telkinio krante. Pakrantės užžėlusios žolynais, drėgmę mėgstančia augalija. Šaltinis yra nuolatinio veikimo, su aktyvia ištaka.

Duburio dugnas kietas, žvyringas, su gargždu ir smulkiais rieduliais. Požeminis vanduo išsikrauna per visą duburio plotą. Intensyvesnės iškrovos vietose slūgso mažiau dumblo. Dugnas nuklotas puriais, pilkai rudos spalvos dumbliais. Dumblas kaupiasi tik nuotėkio vagoje ir iškrovos duburio pakraščiuose.

Šaltinio debitas – 1542 m³ per parą, mineralizacija – 339 mg/l. Vanduo gėlas, vidutinio kietumo, pagal cheminę sudėtį – hidrokarbonato magninis kalcio vanduo. Vanduo gėlas, turi mažai mineralinių medžiagų. Bendras ištirpusių mineralinių medžiagų kiekis sudaro 509 mg/l. Vanduo santykinai kietas, pasižymi karbonatiniu, virinant lengvai pašalinamu kietumu. Bendrasis kietumas sudaro 5,65 mg-ekv/l. Vandenyje nitritų ir amonio neaptikta, tačiau vandenyje nitratų koncentracija siekia 31,9 mg/l. Tai rodo, kad šaltinio vandeniui poveikį daro šaltinį supantys laukai ir galbūt net Grimzdų gyvenvietė.

Tautosakinės, istorinės žinios
------------------------------

Vietiniai žmonės pasakoja, kad seniau Verduklis buvęs daug vandeningesnis. Jis iki 1955 m. suko Vilkų Duobės (Grimzdų) malūno girnas. Dabar senasis malūnas sunykęs. Jis stovėjo šaltiniuoto upelio žemupyje, Jūros prieigose. Prie jo įkritusioje dauboje kažkada buvo iškastos duobės vilkams gaudyti, nuo to išlikęs tik vietovės pavadinimas šiame Jūros paupyje.

Šaltiniai
---------

1. ↑  Isokas, G. Lietuvos gamtos paminklai. – Vilnius: „Mintis", 1995. – 455 p. ISBN 5-417-00600-9
2. 1 2 3 4  Lietuvos geologijos tarnyba.Grimzdų šaltinis[neveikianti nuoroda] *glt.lt*
3. 1 2 3 4  Saugomų teritorijų valstybės kadastras (žr. „Verduklis") Archyvuota kopija 2021-01-26 iš Wayback Machine projekto. *stk.am.lt*
4. ↑  Kulbis, A. Šaltinių tyrimas. – Vilnius: Lietuvos jaunųjų gamtininkų centras, 2004. – 30 p. ISBN 9986-528-09-7
5. ↑  Kvėdarnos valsčiaus vandens malūnai, jų gyventojai ir tvenkiniai. Grimzdų vandens malūnas *llt.lt*

Nuorodos
--------

|  |  |
| --- | --- |
|  | **Vikiteka: Grimzdų šaltinis** – vaizdinė ir garsinė medžiaga  |

* Saugomų teritorijų valstybės kadastras Archyvuota kopija 2021-01-26 iš Wayback Machine projekto.
* Kvėdarnos seniūnija. Lankytinos vietos. *silale.lt*
* Verduklis *saugoma.lt*

|  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Ž • A • RŠilalės rajono savivaldybės saugomos teritorijos |
| --- |
|  |
| Regioniniai parkai | 
Pagramančio regioninis parkas • Varnių regioninis parkas |
|  |
| Valstybiniai draustiniai | 
Aitros hidrografinis • Jūros botaninis • Stemplių kraštovaizdžio • Upynos geomorfologinis |
|  |
| Biosferos poligonai | 
Vainuto miškų |
|  |
| Gamtos paminklai | 
Didysis Keberkščių akmuo • Grimzdų šaltinis • Gudirvių akmuo • Ilgočio akmenys • Pakoplyčio akmuo • Rauško akmuo |
|  |
| Valstybiniai gamtos paveldo objektai | 
Akmenynės ąžuolas • Antininkų ąžuolas • Didžiųjų Vankių akmuo • Drobūkščių akmuo • Gervuogynės akmuo • Gūvainių akmuo • Kunigiškių akmuo • Laumenų ąžuolas • ~~Lileikėnų akmuo~~ • Pabremenio akmuo • Ręsčių uosis • Visdžiaugų ąžuolas |
|  |
| Savivaldybės gamtos paveldo objektai | 
Andriejaičių ąžuolas • Bačiškės liepos • Bijotų ąžuolas • Didžioji rėva • Dirgėlų pušis • Dvylikos kamienų liepa ant Biržų Lauko piliakalnio • ~~Džiaugėnų liepa~~ • Grimzdų uosis • Juodgirio I ąžuolas • Juodgirio II ąžuolas • Laukuvos graikinis riešutmedis • Mažikiškės ąžuolas • Nasvytalių ąžuolas • Nepriklausomybės ąžuolai (3) • Nepriklausomybės ąžuolas • Pajūrio parko ąžuolas • Pajūrio parko tuopa • ~~Pajūrio tuopa~~ • Pakalniškių ąžuolas • Paragaudžio pušis • Paskarbiškių liepos • Pundžių ąžuolas • Pūtvės akmuo • Sausio 13-osios ąžuolai ir liepa • Šakėnų akmuo • Tenenių ąžuolas • Žvingių liepa |

 |